Ankkuripaikka: Belgian kanavakaupunki Brugge
Belgian kanavakaupunki Brugge
Brysselin suurkaupunki tunnelmien jälkeen oli mukavaa matkata pikkukaupungin rauhaan, joten lähdimme sunnuntaiksi tutustumaan Bruggeen. Tosin pienen ja suloisen kaupungin pääkadut eivät Brysselliä hiljaisempia olleet kiitos suurten turistilaumojen. Punatakkinen tiimimme päättikin lähteä hieman keskustan ja ostoskatujen ulkopuolelle maisemia tutkimaan. Löytyihän sieltä ihan kulman takaa se kaunis ja hiljainen pikkukylä, jonka odotin Bruggen olevankin.
Brugge on noussut turistien suosioon upeasti säilyneen keskiaikaisen keskustansa ja "pohjoisen Venetsia" nimityksensä puolesta. Vaikka kanaviin olen Hollannissa ehtinyt tottuakin, en niihin varmaan koskaan kyllästy. Muutenkin arkkitehtuuri muistutti kovasti hollantilaista arkkitehtuuria. Kuitenkin Bruggessa on jotain omaa erityistä viehätystään. Aloimmepa jo suunnitella eläkepäivien viettoa tässä seesteisessä ja kauniissa kaupungissa.
Onnistuimme kiertämään lähes koko kaupungin päivässä. Hieman väsyneinnä Brysselin jälkeen museokäynnit vaihtuivat kahvihetkeen poro-muffinien kanssa. Monenlaisia kiinnostavia museoita Bruggesta kyllä näytti löytyvän. Kaupunki tuntui pyörivän aika voimakkaasti turistilaumojen ympärillä, joten eiköhän sieltä aktivitettia löytyisi muutamaksi lisäpäiväksikin. Bruggessa sijaitsee myös kuuluisa College of Europe -yliopisto, joten ehkäpä kaupungista löytyy myös jotain opiskelijaelämää. Siellä muuten opiskeli myös nykyinen pääministerimme aikoinaan.
Lyhyt viikonloppureissumme herätti kyllä kovan kiinnostuksen Belgiaan. Pieni maa tuntuu olevan täynnä mielenkiintoisia ja upeita kaupunkeja. Vaikka paljon on toki vielä Alankomaissakin nähtävää, olisi mukava päästä koluamaan Belgiaakin vähän lisää. Erityisesti haluaisin päästä pyörimään ympäri Antwerpenia ja Genttiä. Kadehdittavaa, miten helposti manner-eurooppalaiset pääsevät matkustamaan busseilla ja junilla toisiin maihin.
Lähettänyt Emma klo 21:50
Tunnisteet: Belgia, Maailmalla, Valokuvaus
Hollannin joulutunnelmaa
Vuorokausi Brysselissä
Viehättävä pikkukaupunki Delft